Norske Intelligenssedler, 1788-07-02
Christiania den 1te Julii. Den 29de f. M. om Aftenen Klokken 9 slet havde vi her den Naade og Lykke af Hans Kongelige Høyhed vores naadigste Kronprinds tilligemed Deres Højfyrstelige Durchlauchtigheder Landgreven Prinds Carl af Hessencassel og Højsammes durchlauchtige Herr Søn Prinds Friderich, deres høje Ankomst i allerhøieste Velgaaende. Da man tæller den Dag blandt Norges lykkeligste, havde man anrettet de Agtelses-Beviser, som efter Stedets Beskaffenhed og Tidens Høitidelighed kunde afstædkommes. Et af 40 ærværdige Odels-Bønder bestaaende Corps til Hest med dragne, Sabler toge sig den allerunderdanigste Frihed, under Anførsel af Bøigde-Lehnsmanden, at møde Hans Kongelige Høyhed 3/4 Miil uden for Staden, for, til Hest, allerunderdanigst at escortere Hans Kongelige Høihed, der naadigst blev bevilget. Et af Stadens Borgere oprettet Livskytter-Corps bestaaende af 12 Mænd og deres Commandeur, alle i uniforme paille Kioler og blaae Vester, imodtoge Hans Kongelige Høyhed i Egeberg til Hest og rede foran Hans Kongelige Høyheds Vogn, ved hvis Saluttering blev løsned 27 Skud fra et paa Rehden i saadan Hensigt udlagt Skib. Ved Vatter lands Broe mødte Folkets Fryde-Skriig allerhøjstbemeldte Prinds og andre 27 Skud bevidnede Dagens Højtid. Paa Torvet paraderede den guarnisonerende Bataillon, hvis Linie gik mod een af Staden opført Æreport, i Form af en Arcus Triumphalis, af antique Smag, der stoed midt for den Gade der fører fra Torvet til det Huus Hans Kongelige Høyhed allernaadigst havde befalet at beboe imedens han her opholder sig. Jnden for Æreporten stode Stadens Magistrat og andre Embedsmænd paa den ene Side, og Byens elegerede Mænd paa den anden Side i Linie med det paraderende Borgerskab, hvilke sidste vare i Uniform. J det Huus Hans Kongelige Høyhed beboer mødte alle civile og militaire Betiente for at imodtage Allerhøistsamme, hvor der var Cour og derefter Tafler. Den opførte Æreport var en Colonade med sin architectiske Overbygning, hvorpaa var anbragt et Gallerie besat med fuld Musique af Paukere, Trompeter og Clarinetter, som forkyndede Ankomsten, og atter løsnedes 27 Skud fra Skibet, ligesom Fæstningen da og gav den sed vanlige Canonade. J Frisen paa den ene Front stoed: Velkommen hid til os du Tvilling Rigets Haab Hør Fieldet Gienlyd gier af Folkets Fryde-Raab, og i Frisen paa den anden: Den Prind til Konge föd skal evig elsket være Som Sandhed höre vil og deri sætter Ære. Paa Colonnernes Piedestal vare anbragte 4 Malerier, der forestillede ud til Torvet Hans Kongelige Majestet Christian den Syvendes Buste med Kunster og Videnskabers Attributer paa den ene Side og paa den anden 2 Gennier, af hvilke den ene fremviser Jndfødsretten, men den anden den frie Korn-Handels Anordning af 7de Junii 1788. Neden under var Jnscriptionen: Hie ames dici pater atqve Princeps. Gloria ex Amore Patria. Paa den anden Side af Porten var Hans Kongelige Høiheds Buste anbragt, ved hvis Side sees Landets Næringsveje af Søer, Fielde og Skove, Skibe og Forsvars-Værket, og midt under Høistsamme en liggende Løve. Jnscriptionerne vare: Se nulle tellus tantum jactabit alumnd. Hane aspice Gentem Norvegosque tos Jnd af til Byen var Christian den Fierdes Buste anbragt paa høire Side med Attributer, Stadens Vaaben, en Søe-Bataille og Feldt-Sager, med Jnscriptioner: Redivivus, og Allerhøistsammes Symbolum: Regna firmat Pietas. Paa venstre Side Christian den Femtes Buste med Attributer: Loven lagt paa en Piedestal, Kirke-Ritualet staaende ved dens Side, og Ober- samt Under-Bergamts-Retten, saavelsom en Grube hvor Bergfolket arbeide. Jnscriptionerne vare: Legislator, og Symbolum: Pietate & Justitia Efter Forlydende skal Hans Kongelige Høihed have forefundet Armeen i Leiren ved Friderichstad i meget god Forfatning og efter Ønske, saavelsom paa Friderichshald. Paa Moss var ligeledes af Borgerskabet opført en Ære-Port, og modtog alle Byens Borgere og fornemste Folk Hans Kongelige Høihed, hvorefter Høistsamme behagede at holde Aftens-Tafel og tage Natte Qvarteer paa Mosse Værk og der at besee Kanon-Støberiet med videre. Søndag blevaanede Hans Kongelige Høyhed Gudstienesten i Mosse Kirke og besaae den nye anlagte Klædes=Fabriqve; derefter blev en af de støbte Kanoner paa Mosse Værk i hans høyeste Nærværelse prøved og efter indtagen Middags Maaltid begav Høistsamme sig paa Reisen. Overalt skal han have beseet enhver Ting paa det nøjeste og yttret sit allerhøieste Behag over enhver Ting, der var i vedbørlig Orden, og paa det nøyeste bemærket hvad der forefandtes. Den 30te f. M: tog Han alle offentlige Stiftelser, lige indtil Fattighuusene i allerhøyeste Øyesyn og i Dag har Allerhøystsamme beseet Fæstningen og de her guarnisonerende Soldateres Manoeuvres. Paa Borgerskabets allerunderdanigste Anmodning har Hans Kongelige Høyhed naadigst indvilget at disse og Liv-Skytterne giøre Vagt hos Ham ved hans høye Ophold her, og tilladt at Staden besørger hans Tafler, som bestaae af 60 Couverts Middag og Aften. J Gaar ankom Hans Exellence den Kongelige Svenske General-Lieutenant Baron Duval med Herr Kammerjunker og General-Adjutant von Borgenstierne for at complimentere Hans Kongelige Høihed fra Hans Majestet Kongen i Sverrig, Efter Forlydende vil Hans Kongelige Høihed den 3die hujus foretage Reisen til Tronhiem.